Նիկոլայ Կուզնեցով (նկարիչ)

Նիկոլայ Դմիտրիևիչ Կուզնեցով (,  (14) դեկտեմբերի, 1850, Ստեպանովկա կալվածք, Օդեսայի գավառ, Խերսոնի նահանգ, Ռուսական կայսրություն — 2 մարտի, 1930, Սարաևո, Սերբերի, խորվաթների ու սլովենացիների թագավորություն), ռուս դիմանկարիչ և կենցաղանկարիչ, Գեղարվեստի կայսերական ակադեմիայի իսկական անդամ, ակադեմիկոս, պրոֆեսոր, Գեղարվեստական շրջիկ ցուցահանդեսների ընկերության անդամ, Հարավային Ռուսաստանի նկարիչների միության հիմնադիրներից մեկը։

Նիկոլայ Կուզնեցովի դուստրն է հայտնի օպերային երգչուհի Մարիա Կուզնեցովա-Բենուան (1880—1966):

Կենսագրություն 

Նիկոլայ Կուզնեցովը ծնվել է 1850 թվականի դեկտեմբերի 2-ին (դեկտեմբերի 14-ին) Խերսոնի նահանգում՝ խոշոր կալվածատեր Դմիտրի Կուզնեցովի ընտանիքում։ Տարվել է Գեղարվեստական շրջիկ ցուցահանդեսների ընկերության անդամների աշխատանքներով ու նրանց ազդեցությամբ սկսել նկարել։ Սովորել է Գեղարվեստի կայսերական ակադեմիայում, որտեղ արժանացել է երեք արծաթե մեդալի։

1881 թվականից մասնակցել է Գեղարվեստական շրջիկ ցուցահանդեսների ընկերության ցուցադրություններին։ 1897 թվականին նշանակվել է պրոֆեսոր՝ մարտանկարչության արվեստանոցի ղեկավար, սակայն այդ պաշտոնն զբաղեցրել է ընդամենը երկու տարի։

Հաճախ է մեկնել արտասահման, ծանոթացել է այլազգի նկարիչների հետ, գնել նրանց աշխատանքները, որոնք հետագայում դարձել են նրա պատկերասրահի ցուցանմուշներ։

Նիկոլայ Կուզնեցովի աշխատանքներից առավել նշանակալի են «Շրջայց կալվածքում» (), «Малороссиянка, отдыхающая на траве» (կամ «Տոնի ժամանակ»), «Որս բարակներով» (), «Ճաշից հետո» (), «Բանալեպահ» (), «Խոզերի բոլուկը» () (վեցն էլ պահվում են Մոսկվայի Տրետյակովյան պատկերասրահում), «Զբոսանք գյուղում» (), «Ծեր կալվածատերը» (), «Եզների նախիր» (), «Հաշտարար միջնորդ» (), «Շների վարժեցում» (), «Քնած աղջիկը» (, գնել է Ալեքսանդր III-ը) նկարները, ինչպես նաև բնախույզ Ալեքսանդր Կովալևսկու (պահվում է Ռուսական պետական թանգարանում), Իլյա Ռեպինի, Վիկտոր Վասնեցովի, կոմս Մ. Տոլստոյի, Պյոտր Չայկովսկու (Տրետյակովյան պատկերասրահ, Մոսկվա), Նիկոլա Տերեշչենկոյի, Ֆեոդոր Շալյապինի և այլոց դիմանկարները։

Հետաքրքիր փաստեր 
 Նիկոլայ Կուզնեցովը Պատվո լեգեոնի շքանշանի ասպետ է (1900 թվական)։
 Նիկոլայ Կուզնեցովը, որ ոչ սովորական մարմնակազմվածք ուներ, որպես նախատիպ է ծառայել Իլյա Ռեպինի «Նիկոլայ Միրլիկիյսկին մահից ազատում է երեք անմեղ դատապարտյալներին» (») նկարի դահճի, ինչպես նաև Տարաս Բուլբայի ավագ որդու՝ Օստապի (վիրակապված գլխով կազակ) համար «Զապորոժցիները նամակ են գրում թուրք սուլթանին» () նկարում։

Պատկերասրահ

Ծանոթագրություններ

Մատենագրություն 
 
 
 С. А. Седых. Мэтр из Одессы. - Филокартия, 2009, № 5(15). - с. 26-28.

Արտաքին հղումներ 
 
 
 
 

Ռուս նկարիչներ
Ռուս դիմանկարիչներ
Պերեդվիժնիկներ
Գեղարվեստի կայսերական ակադեմիայի ակադեմիկոսներ